ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் தற்போது சிகிச்சை பெறுவோரின் எண்ணிக்கை 33,917  ஆக குறைந்துள்ளது
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 180.40 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.08%- ஆக உள்ளனர்.
இதை தொடர்ந்து இந்தியாவில் குணமடைவோர் விகிதம் 98.72 சதவீதமாக உள்ளது. கடந்த 24 மணி நேரத்தில் 4,722 நோயாளிகள் குணமடைந்ததையடுத்து மொத்தம் குணமடைந்தோர் எண்ணிக்கை  4,24,46,171 ஆக உள்ளது.
குறிப்பிடத்தக்க முன்னேற்றமாக இந்தியாவில் கடந்த 24 மணி நேரத்தில் 2568 புதிய நோயாளிகள் மட்டுமே பதிவு செய்யப்பட்டுள்ளனர்.
கடந்த 24 மணி நேரத்தில் 7,01,773 கொவிட் பரிசோதனைகள் செய்யப்பட்டன. இதுவரை சுமார் 77.97 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.46 சதவீதமாக உள்ளது. தினசரித் தொற்று விகிதம் 0.37 சதவீதமாக பதிவாகியுள்ளது.
நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 180.40 கோடியைக்  கடந்தது. 2,11,52,628 அமர்வுகள் மூலம் இந்த சாதனை படைக்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806021
பெண்கள் மற்றும் குழந்தை நலன் அமைச்சகம்
குழந்தை உரிமைகள் பாதுகாப்பு தேசிய ஆணையம் 17வது நிறுவன தினத்தை கொண்டாடியது
குழந்தை உரிமைகள் பாதுகாப்பு தேசிய ஆணையம், இன்று தனது 17வது நிறுவன தினத்தை தில்லி செங்கோட்டையில் உள்ள ஆகஸ்ட் 15 மைதானத்தில் கொண்டாடியது. இதில் மத்திய பெண்கள் மற்றும் குழந்தை மேம்பாட்டுத்துறை அமைச்சர் திருமதி. ஸ்மிருதி இராணி தலைமை விருந்தினராக பங்கேற்றார். குழந்தை உரிமைகள் பாதுகாப்பு தேசிய ஆணையத்தின் தலைவர் திரு. பிரியங் கானூங்கோ, பெண்கள் மற்றும் குழந்தை மேம்பாட்டு ஆணையத்தின் செயலாளர் திரு. இந்தேவர் பாண்டே உட்பட பலர் இந்நிகழ்ச்சியில் கலந்து கொண்டனர். ‘எதிர்காலத்தை பாதுகாப்போம்’ என்ற, குழந்தை உரிமைகள் பாதுகாப்பு தேசிய ஆணையத்தின் புதிய குறிக்கோளையும் அவர் தொடங்கி வைத்தார். இந்த புதிய குறிக்கோள் எதிர்காலத்தை பாதுகாக்க வேண்டும் என்பதை நமக்கு அறிவுறுத்துகிறது எனவும், நமது குழந்தைகளின் நலன்தான் வலுவான நாட்டின் அடித்தளத்தை அமைக்கிறது என்றும் அவர் கூறினார்.
பல மாநிலங்களைச் சேர்ந்த குழந்தைகளிடம் மத்திய அமைச்சர் திருமதி. ஸ்மிருதி இராணி கலந்துரையாடினார். குழந்தை உரிமைகள் பாதுகாப்பு தேசிய ஆணையத்துடன் இணைந்து எல்லை பாதுகாப்பு படை ஏற்பாடு செய்திருந்த சுதந்திர போராட்ட வீரர்களின் குழந்தை பருவ கதைகளை தெரிவிக்கும் கண்காட்சியையும் மத்திய அமைச்சர் பார்வையிட்டார்.
உயிர் தியாகம் செய்த எல்லை பாதுகாப்பு படை வீரர்களின் குழந்தைகளுக்கு உளவியல் மற்றும் சமூக பாதுகாப்பு ஆலோசனை வழங்க ‘ஷகாரா’ என்ற பெயரில் குழந்தை உரிமைகள் பாதுகாப்பு தேசிய ஆணையத்துடன் இணைந்து எல்லை பாதுகாப்பு படை ஏற்பாடு செய்திருந்த சிறப்பு நடவடிக்கையையும் மத்திய அமைச்சர் பாராட்டினார். இதன் மூலம் 2 மாதத்தில் 300 அழைப்புகளுக்கு பதில் அளிக்கப்பட்டுள்ளது என்றும், இணையதளம் மூலம் 127 புகார்களுக்கு தீர்வு காணப்பட்டுள்ளது எனவும் அமைச்சர் திருமதி. ஸ்மிருதி இராணி தெரிவித்தார்.
உள்துறை அமைச்சகம்
மேகாலயா பயணத்தின் 2வது நாளில், சோஹ்ராவில் பசுமை சோஹ்ரா காடு வளர்ப்பு பிரச்சாரம்: மத்திய உள்துறை அமைச்சர் திரு அமித்ஷா, தொடங்கிவைத்தார்
மத்திய உள்துறை அமைச்சர் திரு அமித்ஷா, மேகாலயா பயணத்தின் 2வது நாளில், சோஹ்ரா என்ற இடத்தில் பசுமை சோஹ்ரா காடு வளர்ப்பு பிரச்சாரத்தை இன்று தொடங்கிவைத்தார். பெருநகர சோஹ்ரா குடிநீர் விநியோக திட்டத்தையும், திரு அமித்ஷா தொடங்கிவைத்தார்.
இந்நிகழ்ச்சியில், வடகிழக்கு பகுதி மேம்பாட்டு அமைச்சர் திரு ஜி.கிஷன் ரெட்டி, இணையமைச்சர் பி.எல்.வர்மா, அறிவியல் மற்றும் தொழில்நுட்பத்துறை இணையமைச்சர் டாக்டர் ஜித்தேந்திர சிங், மேகாலயா முதல்வர் திரு கான்ரட் சங்மா உள்பட மத்திய, மாநில அரசு உயர் அதிகாரிகள் கலந்துக் கொண்டனர்.
இந்நிகழ்ச்சியில் ‘‘என்றும் பசுமைமாறா வடகிழக்கு’’ என்ற கோஷத்தை எழுப்பிய திரு அமித்ஷா, காடு வளர்ப்பு, மற்றும் மரம் நடுதலின் முக்கியத்துவத்தை சுட்டிக்காட்டினார். முன்பு சிரபுஞ்சியில் ஆண்டு முழுவதும் மழை பெய்ததாகவும், வளர்ச்சி என்ற பெயரில் கண்மூடித்தனமாக காடுகள் அழிக்கப்பட்டதால், இன்று நிலைமை மாறிவிட்டதாகவும் திரு. அமித்ஷா கூறினார். சிரபுஞ்சியை மீண்டும் பசுமையாக்கும் லட்சிய திட்டம் இன்று தொடங்கியுள்ளதாக அவர் கூறினார். மரங்கள் நடுவதற்காக, ஒட்டுமொத்த சிரபுஞ்சியையும் அசாம் ரைபிள்ஸ் படைப்பிரிவு தத்தெடுக்கவுள்ளதாக திரு.அமித்ஷா தெரிவித்தார்.
நாட்டின் எல்லைகளை பாதுகாக்கும் பணியில், துணை ராணுவ படைகள் ஈடுபடுத்தப்பட்டுள்ளதால், நமது நாடு பாதுகாப்பாக உள்ளது எனவும், கடந்த 2 ஆண்டுகளாக அவர்கள், சுற்றுச்சூழலை மேம்படுத்தும் கூடுதல் பொறுப்பையும் ஏற்றுக் கொண்டுள்ளனர் எனவும் திரு அமித்ஷா கூறினார். அவர்கள் இதுவரை 1.48 கோடி மரக்கன்றுகளை நட்டுள்ளனர். அவற்றில் 1.36 கோடி மரக்கன்றுகள் வளர்ந்து வருகின்றன. இந்தாண்டில், நாட்டின் பல பகுதிகளில், ஒரு கோடி மரக்கன்றுகள் நடப்படவுள்ளதாகவும், அடுத்த 3 ஆண்டுகளில் 1000 ஹெக்டேரில், 10 லட்சம் மரக்கன்றுகள் நட திட்டமிடப்பட்டுள்ளதாகவும் அவர் கூறினார்.
புவிவெப்பம் மற்றும் பருவநிலை மாற்றத்துக்கு எதிராக ஒட்டு மொத்த உலகமும் இன்று போராடி வருவதாக மத்திய உள்துறை அமைச்சர் தெரிவித்தார். நாடு முழுவதும் அதிகளவிலான சமையல் கேஸ் சிலிண்டர்களை விநியோகிப்பதன் மூலம், கார்பன் உமிழ்வை பிரதமர் திரு நரேந்திர மோடி குறைத்துள்ளார் எனவும், நீர்மின்சக்தி மற்றும் சூரிய மின்சக்தியில் இந்தியா இன்று முன்னணியில் உள்ளதாகவும் திரு அமித்ஷா கூறினார்.
மத்திய உள்துறை அமைச்சரின் முயற்சியில் தொடங்கப்பட்ட மரம் நடுதல் நிகழ்ச்சியின் ஒரு பகுதியாக, மத்திய ஆயுதப்படைகள் அனைத்தும் நாடு முழுவதும் மரம் நடும் பணியில் ஈடுபட்டுள்ளன. இந்த பிரச்சாரத்தின் கீழ் தற்போது 16 லட்சத்து 31 ஆயிரத்துக்கு மேற்பட்ட மரக்கன்றுகள் நடப்பட்டுள்ளன.
சோஹ்ராவில் உள்ள ராமகிருஷ்ண மடத்தில் விவேகானந்தர் சிலைக்கு மாலை அணிவித்த திரு அமித்ஷா, பிரார்த்தனை நிகழ்ச்சியிலும் பங்கேற்றார். ராமகிருஹ்ணா மடத்தின் நிர்வாகிகளையும் திரு அமித்ஷா சந்தித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738816
---
(Visitor Counter : 266
குடியரசுத் தலைவர் செயலகம்
இந்திய குடியரசுத் தலைவர் செக் நாட்டில் பயணம்: குழு நிலை பேச்சுக்களுக்கு தலைமையேற்று பாதுகாப்பு, தொழில்நுட்ப உறவுகளை வலியுறுத்தினார் இந்தியாவும், செக் குடியரசும் 5 ஒப்பந்தங்களில் கையெழுத்திட்டன: பயிற்சி பெற்ற இந்திய பணியாளர்களுக்கான சிறப்புத் திட்டத்திற்கு வரவேற்பு
குடியரசு தலைவர் திரு. ராம் நாத் கோவிந்த் தமது 3 ஐரோப்பிய நாடுகள் பயணத்தின் நிறைவாக ஜெக் குடியரசுக்கு நேற்று முன்தினம் சென்றடைந்தார். அவர் பிரேக் அரண்மனைக்கு சென்று பார்த்து தமது பயணத்தை தொடங்கிய குடியரசுத் தலைவரை அரண்மனையில் செக் குடியரசின் அதிபர் திரு. மயிலோஸ் ஜெமான் வரவேற்றார். அவருக்கு பாரம்பரிய வரவேற்பும் அளிக்கப்பட்டது.
பின்னர் அதிபர் ஜெமானுடன் நடத்திய நேர்முக பேச்சுக்கள், குழு நிலை பேச்சுக்கள் ஆகியவற்றின் போது குடியரசுத் தலைவர் திரு. ராம் நாத் கோவிந்த் தமக்கும், தமது குழுவினருக்கும் அளிக்கப்பட்ட சிறப்பான வரவேற்புக்கும், விருந்தோம்பலுக்கும் நன்றி தெரிவித்துக் கொண்டார். பாதுகாப்பு, தொழில்நுட்பம், உற்பத்தி. வர்த்தகம், பயங்கரவாத எதிர்ப்பு நடவடிக்கைகள் ஆகிய துறைகளில் செக் குடியரசுடன் ஒத்துழைக்க இந்தியா விரும்புவதாக அவர் கூறினார். செக் நாட்டின் உற்பத்தித் துறை மற்றும் உயர் தொழில்நுட்பம் ஆகியன இந்தியாவின் வளர்ச்சி மற்றும் அடுத்த தலைமுறை மேம்பாடு ஆகியவற்றில் உதவும் இயற்கையான கூட்டாளியாக அந்நாட்டை அமைக்கிறது என்று கூறினார்.
உயர் திறன் மற்றும் பயிற்சி பெற்ற இந்திய பணியாளர்கள் மற்றும் வர்த்தக நிர்வாகிகளுக்கு சிறப்பு குடி அமர்வுத் திட்டத்தை அறிவித்துள்ள செக் குடியரசுக்கு குடியரசுத் தலைவர் நன்றி தெரிவித்துக் கொண்டார். தொடக்கமாக ஆண்டுக்கு 500 வீசாக்கள் வழங்கப்படும் என்றும் இந்த புதிய நடைமுறை 2018 அக்டோபர் மாதம் முதல் அமலுக்கு வரும் என்றும் அறிவிக்கப்பட்டது.
குடியரசுத் தலைவர் திரு. ராம் நாத் கோவிந்த் பயணத்தின் போது அறிவியல், தொழிலியல் அமைப்புகளிடையே ஒத்துழைப்பு, தூதரக பாஸ்போர்ட் வைத்திருப்போருக்கு விசா விலக்கு, லேசர் தொழில்நுட்பம், பல்கலைக்கழகங்களுக்கு இடையேயான ஒத்துழைப்பு ஆகிய 5 ஒப்பந்தங்கள் கையெழுத்திடப்பட்டன.
சிவில் அணுசக்தி ஒத்துழைப்பு நடவடிக்கையை தொடங்கவும் இரு நாடுகளும் ஒத்துக் கொண்டன. திரு. ராம் நாத் கோவிந்தை கவுரவித்து அதிபர் மயிலோஸ் ஜெமான் விருந்தளித்தார். அப்போது பேசிய குடியரசுத் தலைவர் இந்தியாவின் வளர்ச்சி வரலாறும் செக் நாட்டின் தொழில்நுட்பம் மற்றும் உற்பத்தித் திறன் ஆகியன இவற்றை இயல்பான நட்பு நாடுகளாக்கியுள்ளன என்று கூறினார்.
குடியரசுத் தலைவரின் பயணம் குறித்த மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 93
சட்டம் மற்றும் நீதித்துறை அமைச்சகம்
சென்னை உயர்நீதிமன்றத்திற்கு கூடுதல் நீதிபதி நியமனம்
சென்னை உயர்நீதிமன்ற கூடுதல் நீதிபதியாக வழக்கறிஞர் வெங்கடாச்சாரி லக்ஷிமி நாராயணனை நியமிக்க குடியரசுத் தலைவர் ஒப்புதல் அளித்துள்ளார். அவர் பொறுப்பேற்ற நாளிலிருந்து இரண்டு ஆண்டுகளுக்கு பதவி வகிப்பார்.
(
சிறப்பு சேவைகள் மற்றும் கட்டுரைகள்
மத்திய ஆயுத படைகள் , என்ஐஏ, எஸ்எஸ்எப் ஆகியவற்றில் காவலர்  மற்றும் அசாம் ரைபிள்ஸ் படையில் ரைபிள் மேன் தேர்வு, 2021
‘‘மத்திய ஆயுத படைகள் , என்ஐஏ, எஸ்எஸ்எப் ஆகியவற்றில் காவலர்  மற்றும் அசாம் ரைபிள்ஸ் படையில் ரைபிள் மேன் தேர்வு, 2021’’ குறித்த அறிவிப்பை மத்தியப் பணியாளர் தேர்வாணையம் 17-07-2021ம் தேதியன்று வெளியிட்டுள்ளது.
இதற்கான விண்ணப்பங்களை ssc.nic.in இணையதளம் மூலம் ஆன்லைனில் மட்டும் சமர்ப்பிக்க வேண்டும். ஆன்லைனில் விண்ணப்பிக்க கடைசி தேதி 31-8-2021 மற்றும் ஆன்லைன் மூலம் விண்ணப்ப கட்டணம் செலுத்த கடைசி தேதி 02-09-2021.
காலியிடங்கள், வயது வரம்பு, கல்வித் தகுதி, கட்டணம், தேர்வு முறை, விண்ணப்பிக்கும் முறை ஆகியவை பணியாளர் தேர்வு அறிவிப்பில்  தெளிவாக்க் கொடுக்கப்பட்டுள்ளன.
ஆன்லைன் விண்ணப்ப படிவத்தில், விண்ணப்பதாரர்கள் தங்களின் வண்ண பாஸ்போர்ட் புகைப்படத்தை பதிவேற்றம் செய்ய வேண்டும். அது தேர்வு அறிவிப்பு வெளியான தேதியிலிருந்து 3 மாதத்துக்கு மேல் பழையதாக இருக்க கூடாது. போட்டோ எடுத்த தேதியும், போட்டோ மீது எழுதப்பட்டிருக்க வேண்டும். போட்டோ மீது தேதி இல்லாத விண்ணப்பங்கள் நிராகரிக்கப்படும்.
தெற்கு பிராந்தியத்தில், முதலாம் அடுக்கு கம்ப்யூட்டர் அடிப்படையிலான தேர்வு தமிழகத்தில் சென்னை, கோவை, மதுரை, சேலம், திருச்சி, திருநெல்வேலி மற்றும் வேலூர் மற்றும் புதுச்சேரி, ஆந்திராவில் சிராலா, குண்டூர், காக்கிநாடா, கர்ணூல், நெல்லூர், ராஜமுந்திரி, திருப்பதி, விஜயவாடா, விசாகப்பட்டினம், விஜயநகரம்; தெலங்கானாவில் ஐதராபாத், கரீம் நகர் மற்றும் வாராங்கல்; ஆகிய 21இடங்கள் மற்றும் மையங்களில் நடக்கும்.
இவ்வாறு சென்னை மத்தியப் பணியாளர் தேர்வாணைய அலுவலகத்தின் இணை செயலாளர் மற்றும் மண்டல இயக்குனர் திரு கே.நாகராஜா விடுத்துள்ள செய்தி குறிப்பில் தெரிவித்துள்ளார்.
ஊரக வளர்ச்சி அமைச்சகம்
விடுதலையின் அம்ரித் மகோத்சவம்: நாடு முழுவதும் ஊரக சுயவேலைவாய்ப்பு பயிற்சிமையங்கள் மூலம் 87 முகாம்கள் நடத்தப்பட்டன
அம்ரித் மகோத்சவம் கொண்டாட்டத்தின் ஒரு பகுதியாக, நாடு முழுவதும் உள்ள ஊரக சுய வேலைவாய்ப்பு பயிற்சி மையங்கள் 87 ‘அணிதிரட்டல்’ முகாம்களை கடந்த ஜூலை 30ம் தேதி முதல் கடந்த 5ம் தேதி வரை நடத்தின.
19 மாநிலங்கள் மற்றும் 2 யூனியன் பிரதேசங்களில் நடத்தப்பட்ட இந்த முகாம்களில் பங்கேற்றவர்களுக்கு, பல பயிற்சி திட்டங்கள் குறித்து தெரிவிக்கப்பட்டது.
ஊரக சுய வேலைவாய்ப்பு பயிற்சி மையங்களில், 64 பயிற்சி திட்டங்களில் மொத்தம் 37.81 லட்சம் பேருக்கு பயிற்சி திறன் மேம்பாட்டு பயிற்சி அளிக்கப்பட்டுள்ளது. இவர்களில் 26.65 லட்சம் பேர் சுய வேலையில் ஈடுபட்டுள்ளனர்.
இத்திட்டம் தற்போது 28 மாநிலங்கள் மற்றும் 7 யூனியன் பிரதேசங்களில் 585 ஊரக சுய வேலைவாய்ப்பு பயிற்சி மையங்களில் அமல்படுத்தப்பட்டுள்ளன. இவற்றுக்கு பொதுத்துறை மற்றும் தனியார் உட்பட 23 முன்னணி வங்கிகள் ஆதரவு அளிக்கின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1743097
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.53 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.53 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.12 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 24,043 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 3,102 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,87,748.
இந்தியாவில் கடந்த 24 மணி நேரத்தில் 2,112 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,09,088 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.98 கோடி  வாராந்திரத் தொற்று 0.97 சதவீதமாக உள்ளது. தினசரித் தொற்று விகிதம் 1.01 சதவீதமாக பதிவாகியுள்ளது.
அறிவியல் மற்றும் தொழில்நுட்பத்துறை
பெண்கள் பயனாளிகளாக இல்லாமல் பங்கேற்பாளராக மாறி நாட்டின் வளர்ச்சிக்கு முக்கியக் காரணியாக இருப்பதாக பிரதமர் திரு மோடி கூறியதை மேற்கோள் காட்டிய மத்திய அமைச்சர் டாக்டர் ஜிதேந்திர சிங்
பெண்கள் பயனாளிகளாக இல்லாமல் பங்கேற்பாளராக மாறி நாட்டின் வளர்ச்சிக்கு முக்கியக் காரணியாக இருப்பதாக பிரதமர் திரு மோடி கூறியதை மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் மேற்கோள் காட்டினார். பெண்கள் தலைமையில் சுகாதாரம் மற்றும் அறிவியல் துறை என்ற மாநாட்டைத் தொடங்கி வைத்துப் பேசிய மத்திய அமைச்சர், “புதிய இந்தியாவின் வளர்ச்சிப் பாதையில் பெண்களின் பங்களிப்பு முக்கியத்துவம் வாய்ந்ததாகக் கருதப்படுகிறது. பெண்கள் சக்தியின் வலிமையை அனைவரும் உணரும் நிலை ஏற்பட வேண்டும். பல்வேறு திட்டங்கள் மற்றும் கொள்கை முடிவுகள் அனைத்தும் பெண்கள் தலைமையில் இயங்கும் வகையில் மாற்றம் கண்டுவருகிறது” என்றார்.
“நமது பிரதமர் சமீபத்தில் நாட்டில் உள்ள பெண்களில் 50 சதவீதம் பேர் வீடுகளில் அடைபட்டுக் கொண்டிருந்தால், இந்தியா முன்னேற்றம் காணாது என்று கூறினார். தற்போது இந்தியாவின் வளர்ச்சிப் பாதையில் மகளிர் சக்தியின் மகிமை குறித்து பேசிய பிரதமர் திரு மோடி, நிதி ஆதாரங்கள் முதல் சமூகப் பாதுகாப்பு வரை, தரமான சுகாதாரம் முதல் வீட்டு வசதி வரை, கல்வி வாய்ப்பு முதல் தொழில்முனையும் ஆற்றல் வரை பெண்கள் முன்னிலைப் பெற்று வருகின்றனர் என்றார். வரும் காலங்களில் இத்தகைய நடவடிக்கைகளில் மேலும் முன்னேற்றம் ஏற்படும்” என்றார்.
அறிவியல் சம்பந்தப்பட்ட ஸ்டார்ட்அப் நிறுவனங்கள், தொழில்நுட்பம், விண்வெளி, அணுசக்தி அறிவியல், ட்ரோன் மற்றும் நானோ தொழில்நுட்பம் போன்ற துறைகளில் பெண் விஞ்ஞானிகளின் செயல்பாடுகள் சிறந்து விளங்குகின்றன. பயனாளிகள் நேரடியாகப் பயன் பெறும் வகையில் ஏற்படுத்தப்பட்ட நடவடிக்கைகள் மற்றம் உயிரித் தொழில்நுட்ப ஆராய்ச்சி உதவி கவுன்சில் ஆகியவை மூலம் செயல்படுத்தப்படும் பல்வேறு திட்டங்கள் நாடு முழுவதிலும் உள்ள பெண் ஆராய்ச்சியாளர்கள் மற்றும் தொழில்முனைவோர்கள் ஊக்குவிக்கப்படுகின்றனர்.
மத்திய சுகாதாரம் மற்றும் குடும்பநலத்துறை இணை அமைச்சர் டாக்டர் பாரதி பிரவீன் பவார் பேசுகையில், “பெண்கள் மற்றும் சிறுமிகள் மீது தனிக் கவனம் செலுத்தப்பட்டு ஆண்களுக்கு சமமான நிலையில் பெண்களை வைப்பதற்கான அனைத்து முயற்சிகளிலும் தேசிய ஜனநாயகக் கூட்டணி அரசு செயல்பட்டு வருகிறது. பெண்களுக்கு சுய அந்தஸ்து, கொள்கை முடிவு எடுக்கும் போது சம வாய்ப்பு அளிப்பது, சமூக மாற்றத்தை ஏற்படுத்துவதற்கான திறன் போன்றவைகள் பெண்களுக்கு இயற்கையாகவே அமைந்துள்ளதால் அவர்கள் தலைமை பொறுப்பை ஏற்கும் போது சிறப்பாக செயல்பட முடியும் என்றார்.
மத்திய அமைச்சரவை
ஜெனீவாவில் உள்ள ஐநா அலுவலகத்தில் பயன்படுத்தப்பட உள்ள ‘வழி கண்டறியும் வடிவமைப்புக் கருவி’ குறித்து இந்தியா – ஐநா இடையேயான ஒப்பந்தத்திற்கு அமைச்சரவை ஒப்புதல் அளித்துள்ளது
ஜெனீவாவில் உள்ள ஐநா அலுவலகத்தில் பயன்படுத்தப்பட உள்ள ‘வழி கண்டறியும் வடிவமைப்பு கருவி’ குறித்து இந்தியா – ஐநா இடையேயான ஒப்பந்த ஆலோசனைக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
தேசங்களின் அரண்மனை என்று வர்ணிக்கப்படும் வரலாற்றுச் சிறப்புமிக்க 21 அடுக்குகளைக் கொண்ட ஐநா அலுவலகம் ஜெனீவாவில் உள்ளது. பல்வேறு கூட்டங்கள், மாநாடுகள், போன்றவற்றில் பங்கேற்பதற்கு ஏராளமானோர் பிரதிநிதிகளாகவும், பார்வையாளர்களாகவும் வந்து சேர்கின்றனர்.
இந்த கட்டடத்தின் பல்வேறு அரங்குகளை கண்டறிவதில் உள்ள சிரமங்களைக் கணக்கில் கொண்டு எளிதாக ஒவ்வொரு தளத்திலும் உள்ள தனித்தனி அரங்குகள் பற்றிய விவரங்களை ஜிபிஎஸ் அடிப்படையில் கண்டறிந்து செல்வதற்கான செயலி உருவாக்கப்பட்டுள்ளது. 2 மில்லியன் அமெரிக்க டாலர் செலவாகும் என மதிப்பிடப்பட்டுள்ள இந்த செயலியை உருவாக்கவும், பராமரிக்கவும் இந்தியா முன்வந்துள்ளது. இதன்படி, ஐநா-வின் 75வது ஆண்டு விழாவையொட்டி, இந்த செயலியை உருவாக்குவதற்கான தொகையை இந்தியா நன்கொடையாக வழங்கியுள்ளது. இந்தியாவில் உருவாக்கப்பட உள்ள இந்த செயலியை உலகம் முழுவதும் உள்ளவர்கள், செல்பேசியில், பதிவிறக்கம் செய்து பயன்படுத்த முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1833818
பொருளாதார விவகாரங்களுக்கான மத்திய அமைச்சரவைக் குழு
மாரத்வாடாவின் விதர்பா மற்றும் மகாராஷ்டிரா மாநிலத்தில் நீண்ட நாட்களாக வறட்சியால் பாதிக்கப்பட்ட ஏனைய பகுதிகளின் நீர்ப்பாசனத் திட்டங்களின் சிறப்புத் தொகுப்புக்கு அமைச்சரவை ஒப்புதல்
மாரத்வாடாவின் விதர்பா மற்றும் மகாராஷ்டிரா மாநிலத்தில் நீண்ட நாட்களாக வறட்சியால் பாதிக்கப்பட்ட ஏனைய பகுதிகளின் 83 சிறிய நீர்ப்பாசனத் திட்டங்களையும், 8 பெரிய / நடுத்தரப் பாசனத் திட்டங்களையும் நிறைவு செய்வதற்கான மத்திய நிதியுதவித் திட்டத்தை அமல்படுத்துவதற்குப் பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
தாக்கம் :
இந்தத் திட்டங்களின் பயன்பாட்டுப் பகுதிகளில் விவசாயிகளுக்கு உத்தரவாதமான நீர் ஆதாரத்தை இந்தத் திட்டங்களின் நிறைவானது உறுதிப்படுத்தும். இது அவர்களின் பயிர் விளைச்சலைப் பெருக்கி, அதன்விளைவாக விவசாயிகளின் வருமானத்தையும் உயர்த்தும்.
மேலும் விவரங்களுக்கு www.pibnic.in வலைத்தளத்தைப் பார்க்கவும்.
(Visitor Counter : 99
பிரதமர் அலுவலகம்
குடிமைப் பணிகள் நாளன்று அரசு அலுவலர்களுக்கு பிரதமர் வாழ்த்து
பிரதமர் திரு.நரேந்திர மோடி, குடிமைப் பணிகள் நாளான இன்று அனைத்து அரசு அலுவலர்களுக்கும் வாழ்த்துகளைத் தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில், “குடிமைப் பணிகள் நாளான இன்று அனைத்து அரசு அலுவலர்களுக்கும் நல்வாழ்த்துகள். பல்வேறுபட்ட நிலப்பரப்புகளிலும், பலவிதமான துறைகளிலும், நமது குடிமக்களுக்காகவும், நாட்டின் முன்னேற்றத்தை மேம்படுத்தவும், அவர்கள் அயராது பாடுபட்டு வருகின்றனர். இதே ஊக்கத்துடன் அவர்கள் தேசத்திற்காக தொடர்ந்து பணியாற்றுவார்களாக” என்று கூறியுள்ளார்.
ஊரக வளர்ச்சி அமைச்சகம்
12-ஆவது ஐந்தாண்டு திட்டத்திற்கு பின்பும் பிரதமர் கிராமசாலைகள் திட்டம் தொடர மத்திய அமைச்சரவை ஒப்புதல்
பிரதமர் கிராம சாலைகள் திட்டம் 12ஆவது ஐந்தாண்டு திட்ட காலத்திற்குப் பின்பும் தொடருவதற்கு பிரதமர் திரு. நரேந்திர மோடி தலைமையில் நடந்த பொருளாதார விவகாரங்களுக்கான மத்திய அமைச்சரவைக் குழு ஒப்புதல் வழங்கியுள்ளது. ரூ.84,934 கோடி மதிப்பில் 38,412 குடியிருப்புக்களை இணைக்க இது உதவும்.  நிதி பங்கீடு இதே முறையில் இருக்கும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு-காஷ்மீர் யூனியன் பிரதேசத்தில் தடுப்பூசித் திட்டத்தின் செயல்பாடுகளை ஆய்வு செய்தார் மத்திய அமைச்சர் டாக்டர் ஜிதேந்திர சிங்
வட கிழக்கு மாகாண வளர்ச்சிக்கான இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், ஜம்மு-காஷ்மீர் யூனியன் பிரதேசத்தில் தடுப்பூசித் திட்டத்தின் செயல்பாடு குறித்து அதன் அரசு அதிகாரிகளுடன் இன்று ஆய்வு நடத்தினார்.
அந்த யூனியன் பிரதேசத்தில் இதுவரை செலுத்தப்பட்டுள்ள தடுப்பூசிகள் பற்றியும் நாளை முதல் அனைத்து மாநிலங்கள் மற்றும் யூனியன் பிரதேசங்களில் தொடங்கவுள்ள “அனைவருக்கும் இலவச தடுப்பூசி” பிரச்சாரத்திற்கான திட்டங்கள் குறித்தும் அவர் கேட்டறிந்தார்.
ஜம்மு-காஷ்மீர் யூனியன் பிரதேசத்தில் சுமார் 76% பேருக்கு ஏற்கனவே தடுப்பூசி செலுத்தப்பட்டிருப்பதாகவும், ஜூன் மாத இறுதிக்குள் 45 வயதிற்கு மேற்பட்ட அனைவருக்கும் தடுப்பூசியை செலுத்தவும், 18 முதல் 45 வயதிலான பிரிவில் ஜூலை மாத இறுதிக்குள் 50% பயனாளிகளுக்குத் தடுப்பூசியை செலுத்தவும் திட்டமிடப்பட்டிருப்பதாக அமைச்சரிடம் அதிகாரிகள் தெரிவித்தனர்.
ஜூன் 21 முதல் மாநிலங்களுக்கு தடுப்பூசியை மத்திய அரசு இலவசமாக வழங்கவிருப்பதை முன்னிட்டு, ஜம்மு-காஷ்மீர் யூனியன் பிரதேசத்தில் ஜூலை 15-ஆம் தேதி அளவில் 18-45 வயது பிரிவில் சுமார் 30% பேருக்குத் தடுப்பூசி செலுத்தப்பட்டிருக்கும் என்று அமைச்சரிடம் தெரிவிக்கப்பட்டது.
தடுப்பூசித் திட்டத்தை பொது மக்களுக்கு உகந்த வகையில் முன்னெடுத்துச் செல்வதற்காக, தடுப்பூசியை செலுத்திக் கொள்வதற்காக மக்கள் காத்திருக்கும் பகுதிகள் மற்றும் தடுப்பூசியைப் போட்டுக் கொண்ட பிறகு கண்காணிப்பிற்காக 30 நிமிடங்கள் வரை காத்திருக்கும் பகுதிகள் ஆகியவற்றை தனித்தனியே அமைத்து அவர்களுக்கு புத்துணர்ச்சி வசதிகளை ஏற்படுத்தித் தருமாறு அமைச்சர் கேட்டுக்கொண்டார்.
தடுப்பூசியின் முக்கியத்துவம் பற்றி வலியுறுத்திய அமைச்சர் டாக்டர் ஜிதேந்திர சிங், இத்திட்டத்தை பெருமளவு வெற்றி பெறச் செய்வது அரசின் கடமை மட்டுமல்ல என்றும், இதில் பொதுமக்களும் பங்கேற்க வேண்டும் என்றும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1728794
-----
(Visitor Counter : 160
பாதுகாப்பு அமைச்சகம்
ரூ.5.625 கோடி ஈவுத் தொகையை பாதுகாப்புத்துறை அமைச்சர் திரு ராஜ்நாத் சிங்கிடம் வழங்கியது பிஇஎம் எல் நிறுவனம்
பாதுகாப்புத்துறையின் பொதுத்துறை நிறுவனம், பாரத் எர்த் மூவர்ஸ் லிமிடெட், பாதுகாப்புத்துறை அமைச்சர் திரு ராஜ்நாத் சிங்கிடம் இன்று ரூ.5.625 கோடி ஈவுத் தொகையை வழங்கியது.
இந்தக் காசோலையை, பிஇஎம்எல் தலைவர் டாக்டர் தீபக் குமார் ஹோடா வழங்கினார்.
ஒரு பங்குக்கு ரூ.6 என்ற அடிப்படையில் ஈவுத் தொகையை இந்த நிறுவனம் அறிவித்தது. 2019-20ம் நிதியாண்டில், 60 சதவீத மூலதனத்தின் பங்கு தொகை ரூ.24.99 கோடி.
பாதுகாப்புத்துறை அமைச்சகத்தில், பொதுத்துறை நிறுவனமாக 1964ம் ஆண்டு இணைக்கப்பட்ட பிஇஎம்எல் நிறுவனம், பாதுகாப்புத்துறை, நிலக்கரி, சுரங்கத்துறை, ரயில்வே, கட்டுமானம் உட்பட பல துறைகளில் பல பொருட்களைத் தயாரிக்கிறது. ராணுவத்துறையில் மீட்பு வாகனங்கள், ஏவுகணை ஏற்றிச் செல்லும் வாகனங்கள், விமானங்களை இழுத்துச் செல்லும் டிராக்டர்களைத் தயாரிக்கிறது. இந்த நிறுவனத்தின் 54.03 சதவீத பங்குகளை மத்திய அரசு வைத்துள்ளது. இந்நிறுவனம் ரூ.11,500 கோடி மதிப்பில் ஆர்டர்களை பெற்றுள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்;
https://www.pib.gov.in/PressReleasePage.aspx?PRID=1686021
ஜல்சக்தி அமைச்சகம்
நாடு முழுவதும் உள்ள 34.64 லட்சம் ஹெக்டேர் நிலங்களுக்கு நீர்பாசனம் அளிக்கும் வகையில் திட்டங்கள் செயல்படுத்தப்பட்டு கொண்டிருக்கின்றன: ஜல்சக்தி அமைச்சர்
பிரதமர் கிருஷி சிஞ்சாயி யோஜனா- துரிதப்படுத்தப்பட்ட நீர்ப்பாசன நலத் திட்டத்தின்  கீழ் செயல்படுத்தப்படும் பணிகளின் புவிசார் குறியீட்டுக்கான கைபேசி செயலியை மத்திய ஜல்சக்தி மற்றும் சமூக நீதி மற்றும் அதிகாரமளித்தல் அமைச்சர் திரு ரத்தன் லால் கட்டாரியா இன்று அறிமுகப்படுத்தினார்.
ஜல்சக்தி அமைச்சகத்தின் கீழ் இயங்கும் நீர்வளம், ஆறுகள் மேம்பாடு மற்றும் கங்கை புத்தாக்க துறையினால் இந்த திட்டங்கள் செயல்படுத்தப்படுகின்றன.
காணொலி மூலம் கைபேசி செயலியை அறிமுகப்படுத்தி வைத்து பேசிய அமைச்சர், 2016-17 ஆம் ஆண்டில், மாநில அரசுகளோடு ஆலோசித்த பிறகு, செயல்படுத்தப்பட்டுக் கொண்டிருக்கும் 99 முக்கிய/நடுத்தர நீர்ப்பாசன திட்டங்களுக்கு மத்திய அரசு முன்னுரிமை அளித்ததாக தெரிவித்தார்.
நாடு முழுவதும் உள்ள 34.64 லட்சம் ஹெக்டேர் நிலங்களுக்கு நீர்பாசனம் அளிக்கும் வகையில் திட்டங்கள் செயல்படுத்தப்பட்டு கொண்டிருக்கின்றன என்று ஜல்சக்தி அமைச்சர் மேலும் கூறினார்.
பணிகள் நடைபெறும் வேகம் மற்றும் திட்டங்களின் நிலைமையை கண்காணிப்பதற்காக, பாஸ்கராச்சாரியா தேசிய வான் செயல்பாடுகள் மற்றும் புவிசார் தகவல்கள் நிறுவனத்தின் உதவியுடன் இந்த செயலியை அமைச்சகம் உருவாக்கி உள்ளதாக அவர் மேலும் கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1666435
-----
(Visitor Counter : 181
பிரதமர் அலுவலகம்
அடல் பிகாரி வாஜ்பாய் நினைவு தினத்தையொட்டி பிரதமர் மரியாதை
முன்னாள் பிரதமர் அடல்பிகாரி வாஜ்பாயின் நினைவு தினத்தையொட்டி பிரதமர் திரு நரேந்திர மோடி மரியாதை செலுத்தியுள்ளார்.
இதுகுறித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது:
“இன்று மதிப்புக்குரிய அடல்ஜியின் நினைவு தினத்தை முன்னிட்டு சதைவ் அடலுக்கு சென்று அவருக்கு மரியாதை செலுத்தினேன். இந்தியாவுக்கு சேவை புரிய அடல்ஜி மேற்கொண்ட முயற்சிகள் நம்மை ஊக்குவிக்கின்றன. இந்தியாவில் மாற்றத்தை ஏற்படுத்தி, 21ம் நூற்றாண்டின் சவால்களுக்கு நாட்டைத் தயார்ப்படுத்த அவர்,முயற்சிகளை முன்னெடுத்தார்”.
அறிவியல் மற்றும் தொழில்நுட்பத்துறை
கொவிட்-19 தொடர்பான உடல்நலன் மற்றும் அபாயம் தகவல் தொடர்பு திட்டம் பற்றிய கையேடு வெளியீடு
மத்திய தகவல் தொழில்நுட்பத் துறையின் கீழ் இயங்கும் தேசிய அறிவியல் தொழில்நுட்பத் தகவல்தொடர்பு குழுமம், கொவிட்-19 தொடர்பான உடல்நலன் மற்றும் அபாயம் தகவல்தொடர்புத் திட்டம் குறித்த கையேடு ஒன்றை வெளியிட்டுள்ளது. “கொவிட்-19-ல் கவனம் செலுத்தும் அறிவியல் மற்றும் சுகாதார விழிப்புணர்வு ஆண்டு”  என்ற தலைப்பிலான இந்தக் கையேட்டில், கொவிட்-19 பெருந்தொற்று ஏற்படுத்தியிருக்கும் அபாயங்கள், சிக்கல்கள், பேரிடர்கள் மற்றும் நிலையற்ற தன்மை ஆகியவற்றுக்கு தீர்வு காணும் மிகப் பெரிய திட்டத்தின் அவசியம் குறித்து விளக்கப்பட்டுள்ளது. இந்தத் திட்டம், நிகழ்காலம் மற்றும் எதிர்கால சவால்களுக்கு ஈடுகொடுக்கும் வகையில், அறிவியல் மற்றும் சுகாதார விழிப்புணர்வு மற்றும் பொதுமக்களின் புரிதலை மேம்படுத்துவதில் கவனம் செலுத்துகிறது.
அடிமட்ட அளவில், கொவிட்-19 குறித்து சுவாரஸ்யமான மற்றும் உண்மையான தகவல்களை அளிப்பதற்காக, கொவிட்-19 தொற்றில் கவனம் செலுத்தும் ஒருங்கிணைந்த உடல் நலன் மற்றும் அபாயம் குறித்த தகவல் தொடர்புத் திட்டம் துவக்கப்பட்டுள்ளது. மென்பொருள் / உள்ளடக்கம் உருவாக்கம், திறன்மேம்பாடு, தகவல் பரவல் ஆகிய மூன்று அம்சங்களுடன் இத்திட்டம் உருவாக்கப்பட்டுள்ளது.
இந்தத் தகவல் கையேட்டை கீழ்காணும் இணையதளத்திலிருந்து பதிவிறக்கம் செய்து கொள்ளலாம்: www.dst.gov.in
-----
(Visitor Counter : 194